stanford-oval/wikipedia huggingface dataset:
PM-International
Tausta

PM-Internationalin perusti Rolf Sorg Saksan Limburgerhofissa vuonna 1993. Nykyään yhtiön kotipaikkana on Luxemburgin suurherttuakunta, ja sen pääkonttori on sijainnut Luxemburgin Schengenissä vuodesta 2015 lähtien. Yhtiön perustamisvuonna 1993 yhtiön ensimmäinen ulkomainen tytäryhtiö perustettiin Puolaan.
Vuonna 1994 PM-International perusti holding-yhtiön Luxemburgin suurherttuakuntaan. Vuonna 1995 yhtiö lanseerasi ravintolisien tuotesarjan nimeltä FitLine.
Vuonna 2000 PM-International perusti tieteellisen asiantuntijatiimin, jonka tehtävänä on taata tuotteiden laatu ja antaa tieteellistä neuvontaa tuotteiden koostumuksesta ja ainesosista. Vuonna 2003 yhtiö avasi Euroopan logistiikkakeskuksensa Saksan Rheinland-Pfalzissa sijaitsevaan Speyeriin. Vuonna 2005 yhtiömuoto muuttui rajavastuuyhtiöstä (GmbH) noteeraamattomaksi osakeyhtiöksi (AG).
Vuonna 2011 Frankfurt am Mainin ylempi alueoikeus vahvisti PM-Internationalin markkinointisuunnitelman laillisuuden. Vuonna 2013 TÜV Hessen antoi PM-Internationalille sertifikaatin, jonka mukaan yhtiön ”suoramyynti on järjestetty oikeudenmukaisesti”.
Vuonna 2015 PM-International avasi Aasian ja Tyynenmeren alueen päätoimistonsa Singaporen kaupunkivaltioon. Samana vuonna yhtiö vihki käyttöönsä kansainvälisen päätoimistonsa Schengenissa (Luxemburg). Vuonna 2016 PM-Internationalin perustaja ja toimitusjohtaja Rolf Sorg liittyi maailman suoramyyntiliiton toimitusjohtajaneuvostoon (WFDSA CEO Council).
Vuonna 2016 PM-International AG solmi strategisen yhteistyösopimuksen Luxemburgin tiede- ja teknologiainstituutin (Luxembourg Institute of Science and Technology, LIST) kanssa. Kyseinen tutkimukseen ja teknologiaan keskittyvä instituutti kehittää pitkälle kehittynyttä teknologiaa ja toimittaa innovatiivisia tuotteita ja palveluja teollisuudelle ja yhteiskunnalle.
Nykyään PM-Internationalin palveluksessa on yli 500 työntekijää eri puolilla maailmaa. Vuonna 2016 yhtiön liikevaihto oli 460 miljoonaa Yhdysvaltain dollaria. Yhtiön toiminta oli 2017 maailmanlaajuista, ja sen tuotteita myytiin 35 maassa. PM-International on maailman suoramyyntiliiton (World Federation of Direct Selling Associations, WFDSA) jäsen.
Vuonna 2022 PM-International sijoittui sijalle 9 Direct Selling News -lehden suoramyyntiyritysten luettelossa maailmanlaajuisella myynnistä mitattuna. Yrityksen liikevaihto vuonna 2021 oli 1,71 miljardia dollaria.
Tausta > Tuotteet ja palvelut

PM-International valmistaa ja markkinoi ravintolisiä, painonhallintatuotteita, urheiluravinteita ja henkilökohtaisia hoitotuotteita. Tuotteita markkinoidaan verkostomarkkinoinnin avulla.
Kritiikkiä

Fitlinen tuotteiden markkinoinnissa ja uusien jälleenmyyjien rekrytoinnissa on käytetty kyseenalaisia menetelmiä. Esimerkiksi tuotteiden soveltuvuudesta raskaana oleville annettiin väärää tietoa ja tuotteille luvattua 30 päivän palautusoikeutta ei noudateta tai siitä ei kerrota asiakkaille. Suomessa Kilpailu- ja kuluttajavirasto (KKV) sai lokakuussa 2019 kymmenkunta Fitlinen jälleenmyyjiä ja tuotteiden palautusoikeutta koskevaa yhteydenottoa. Urheilijoiden sponsoroinnista on esitetty kritiikkiä. Kriittistä keskustelua heräsi esimerkiksi, kun Suomen urheiluliitto julkaisi 2019 tekemensä kumppanuussopimuksen yrityksen kanssa. Helsingin yliopiston ravitsemustieteen professori Mikael Fogelholm pitää ravintolisiä turhina, sillä ne eivät anna nuorille urheilijoille oikotietä parempiin tuloksiin.
Ylen toimittaja osallistui vuonna 2020 jonkin aikaa jälleenmyyjien rekrytointiin, ja samat ongelmat tulivat esille edelleen, muun muassa väärät tiedot raskaana oleville, markkinointia lääkkeellisistä vaikutuksista. Henki tilaisuuksissa oli lahkolaisen hurmoksellinen.
Markkinointi

PM-Internationalin kanssa markkinointiyhteistyötä tekeviä järjestöjä ovat Saksan hiihtoliitto (Deutscher Skiverband), Saksan jääkiekkoliitto (Deutscher EisHockey-Bund), Saksan pyöräilyliitto (Bund Deutscher Radfahrer e.V.), Puolan hiihtoliitto (PZN).
Palkinnot ja tunnustukset

2010–2022: Edustettu DSN Global 100: The Top Direct Selling Companies in the World (2022 sijalla 9)
2021: Le Fonti Award
Rolf Sorg muotokuva yritysrakennuksen edessä Schengen
Euroopan pääkonttori (2019)
Euroopan logistiikkakeskus (2020)
FitLine ravintolisät (2020)
Petri Rautiainen

| Petri Rautiainen> Henkilötiedot |
| --- | --- |
Syntynyt: 25. joulukuuta 1965  Pori
Kuollut: 25. kesäkuuta 1999 (33 vuotta)
Kansalaisuus:   Suomi
Jääkiekkoilija
Pelipaikka:  puolustaja
Maila:  left
Pituus:  188 cm
Paino:  85 kg
Pelaajaura
Pääsarjaura:  1986–1998
Seurat:  Ässät (SML) 1986-87 JoKP (I divisioona/SML) 1987-89, 1990-95 Hockey-Reipas (I-div) 1989-90  Mörrums GoIS (Division 1) 1995-96  Newcastle Cobras (BISL) 1996-98
Petri Rautiainen (25. joulukuuta 1965 Pori – 25. kesäkuuta 1999) oli suomalainen jääkiekkoilija.
Rautiainen aloitti liigauransa Porin Ässissä kaudella 1986–1987, jonka jälkeen hän siirtyi I-divisioonaan Joensuun Kiekko-Poikien joukkueeseen. Kahta vuotta myöhemmin Rautiainen oli mukana pudottamassa kasvatajaseuraansa Ässiä sarjaporrasta alemmaksi. Hän ei kuitenkaan enää seuraavalla kaudella jatkanut joensuulaisseuran riveissä, vaan pelasi I-divisioonaa Hockey-Reippaassa.
Siirttyttyään takaisin Joensuuhun Rautiainen pelasi I-divisioonan lisäksi vielä kauden SM-liigassa 1991–1992. Yhteensä hänelle kertyi kahden kauden aikana 74 liigaottelua tehopistein 3+1=4.
Viiden Joensuussa pelaamansa kauden jälkeen Rautiainen siirtyi Ruotsin toiseksi korkeimmalle sarjatasolle Allsvenskaniin Mörrums GoIS:n riveihin. Ruotsista Rautiaisen matka jatkui vuoden kuluttua Englantiin, jossa hän pelasi kaksi kautta British Ice Hockey Superleague-sarjassa Newcastle Cobrasin joukkueessa.
Vuonna 1998 Rautiaisella todettiin aivokasvain, joka onnistuttiin leikkaamaan. Kasvain kuitenkin uusiutui ja hän menehtyi kesäkuussa 1999. Newcastle Cobrasin seuraaja Newcastle Jesters jäädytti seuraavalla kaudella Rautiaisen pelinumeron 34. Hänen numeronsa oli jäädytettynä myös Jestersiä seuranneessa Newcastle Vipers-joukkueessa.
Platinum Dunes

| Platinum Dunes |
| --- | --- |
Perustettu:  2001
Avainhenkilöt:  Michael Bay Brad Fuller Andrew Form
Kotipaikka:  Los Angeles, Kalifornia
Toimiala:  Elokuvat
Infobox OKNimi-testi OK: 
Platinum Dunes on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perustivat Michael Bay, Brad Fuller ja Andrew Form marraskuussa 2001. Platinum Dunes on pääosin tuottanut uusintafilmatisointeja kauhuelokuvista.
Tuotantoa > 2000-vuosikymmen

Texasin moottorisahamurhat (2003)
The Amityville Horror (2005)
The Island (2005)
Teksasin moottorisahamurhaaja – pahan alku (2006)
Liftari (2007)
The Unborn (2009)
Friday the 13th (2009)
Horsemen of the Apocalypse (2009)
Tuotantoa > 2010-luku

Painajainen Elm Streetillä (2010)
Puhdistuksen yö (2013)
Black Sails (2014–)
Puhdistuksen yö: Anarkia (2014)
Teenage Mutant Ninja Turtles (2014)
Ouija (2014)
Project Almanac (2015)
Teenage Mutant Ninja Turtles: Out of the Shadows (2016)
Puhdistuksen yö: Vaalivuosi (2016)
Ouija: Origin of Evil (2016)
Pole Hill

Näkymä Pole Hilliltä Lontooseen.
Graniittiobeliskin kyljessä oleva laatta.
Pole Hill on Suur-Lontoon ja Essexin raja-alueella sijaitseva kukkula Englannissa. Sen huipulta on hyvä näköala Lontooseen. Pole Hill sijaitsee 91 metriä merenpinnan yläpuolella. Huipulle vuonna 1824 rakennettu graniittinen obeliski toimi maamerkkinä, jota Royal Observatoryn työntekijät käyttivät maamerkkinä kalibroidessaan observatorion mittauslaitteita. Nollameridiaani kulkee nykyään noin kuusi metriä obeliskin itäpuolella.
Arabian Lawrencena tunnettu T. E. Lawrence omisti Pole Hillissä maa-alueen, jonka hän myi 1929.
Käännös suomeksi
Perunkarvatonkoira

| Perunkarvatonkoira |
| --- | --- |

Avaintiedot
Alkuperämaa:   Peru
Määrä:  Suomessa rekisteröity 1 022 (isoja 340, keskikokoisia 475 ja pieniä 207) 
Alkuperäinen käyttö:  liharuoka, seurakoira
Nykyinen käyttö:  seurakoira
Elinikä:  12–15 vuotta
Muita nimityksiä:  perulainen, perro sin pelo del Perú, Peruvian Hairless Dog, Inca Hairless Dog, chien nu du Perou, Peruanischer Nackthund, peruu karvutu koer, viringo, perro calato, perro chimo, perro chimú, dielmatian
FCI-luokitus:  ryhmä 5 Pystykorvat ja alkukantaiset koirat alaryhmä 6 Alkukantaiset koirat #310
Ulkonäkö
Paino:  pieni 4–8 kg keskikokoinen 8–12 kg iso 12–30 kg
Säkäkorkeus:  pieni 25–40 cm keskikokoinen 41–50 cm iso 51–65 cm
Väritys:  vaaleanruskea, tummanruskea, sininen, harmaa tai musta - joko valkoisin tai vaaleanpunertavin läiskin tai ilman
Perunkarvatonkoira (esp. perro sin pelo del Perú) on perulainen koirarotu, jolle on ominaista karvapeitteen lähes täydellinen puuttuminen suurimmassa osasta yksilöitä.
Ulkonäkö

Perunkarvatonkoira on solakka, tyylikäs, voimakas ja tasapainoinen, eikä sen tule vaikuttaa karkeatekoiselta. Pää on pitkänomainen ja kirsua kohti kapeneva, kallo keskipitkä ja ylhäältä katsottuna leveä. Silmät ovat keskikokoiset ja hieman mantelinmuotoiset, vaihdellen väriltään keltaisesta ja ruskeasta (kaikissa sävyissään) mustaan - aina joko karvapeitteen tai ihon väriin sointuen. Korvat ovat keskipitkät ja lähes teräväkärkiset; koiran ollessa tarkkaavainen pystyt, mutta levossa taaksepäin kääntyneet.
Karvamuunnoksia on kaksi, karvaton ja karvallinen - ensiksi mainitun hampaisto on lähes aina epätäydellinen. Karvattomalla väritys vaihtelee joko kaikista harmaan ja sinisen sävyistä mustaan (liuskeenmusta, norsunmusta tai sinimusta) tai vaaleanruskeasta tummanruskeaan. Yksivärisyys on toivottua, mutta myös vaaleanpunertavat tai valkoiset läiskät sallitaan - läiskät eivät kuitenkaan saa peittää yli kolmasosaa rungon värityksestä.
Rodusta esiintyy kolme kokomuunnosta: pieni (pequeño) – 25–40 cm, 4–8 kg – keskikokoinen (mediano) – 41–50 cm, 8-12 kg – ja suuri (grande) – 51–65 cm, 12–30 kg.
Ulkonäkö > Karvattomuus

Rodun erikoispiirteenä on karvapeitteen lähes täydellinen puutos useimmilla yksilöillä. Karvan määrä vaihtelee yksilökohtaisesti ja sen yleisimmät esiintymispaikat ovat pää, tassut sekä häntä. Näissä paikoissa myös rotumääritelmä sallii karvan esiintymisen. Geeni (nimetty FOXI3), joka karvattomuuden aiheuttaa, on hallitseva, mutta homotsygoottina letaali. Tästä seuraa se, että jokainen karvaton koira kantaa sekä karvattomuuden että karvallisuuden aiheuttavaa geeniä. Näin ollen koiran on mahdollista periä molemmilta vanhemmiltaan karvallisuusgeeni, joten rodussa myös karvallisia yksilöitä.
Laskennallisesti kahden karvattoman koiran (merkitään genotyyppi Hh, H=karvaton ja h=karvallinen) pentueeseen tulee siis:
Puolet HH (ei elinkelpoinen, normaalisti kuolee jo kohdussa sikiövaiheessa), puolet Hh (karvaton), neljännes hh (karvallinen)
Vastaavasti karvattoman (Hh) ja karvallisen (hh) yhdistelmästä tulee: puolet Hh (karvaton) ja puolet hh (karvallinen).
Molemmat yhdistelmät ovat sallittuja. Ainoastaan kahden karvallisen yhdistäminen on kielletty, koska siitä ei voi syntyä karvatonta pentua. Laskennallisesti pentueeseen syntyvien elinkelpoisten pentujen määrä on suurempi, kun vanhemmat ovat karvaton ja karvallinen, sillä yksikään koira ei voi saada karvattomuusgeeniä molemmilta vanhemmiltaan.
Rotumääritelmän muutoksen myötä karvallisetkin yksilöt voivat osallistua Suomessa näyttelyihin. Karvalliset perunkarvattomat on rekisteröity Suomessa ennenkin, mutta esimerkiksi Perussa, rodun kotimaassa niitä ei ole voinut rekisteröidä ennen nykyistä rotumääritelmää.
Karvattomuus on yhteydessä myös rodussa ilmenevään hammaspuutokseen. Geenin, joka aiheuttaa karvattomuutta, on huomattu aiheuttavan myös hammaspuutosta. Useimmilla karvattomilla rodun edustajilla esiintyykin jonkinlaisia hammaspuutoksia, yleisimpinä puuttuvina hampaina ovat kulma-, sekä välihampaat.
Geeni on myös aiheuttanut myös sen, että koirilla on todella pitkät viikset. Uunituoreen tutkimuksen mukaan sokeutuneet perunkarvattomatkoirat käyttävät avuksi viiksiään suunnistamisessa nenän lisäksi. [lähde? ]
Luonne ja käyttäytyminen

Perunkarvatonkoira on luonteeltaan valpas. Vieraisiin se suhtautuu varautuneesti, yleensä väistämällä, jos vieras yrittää koiraa silittää tai sitä muuten koskea. Tutustuttuaan vieraisiin perunkarvatonkoira voi olla hyvinkin ihmisrakas ja hakeutua oma-aloitteisesti ihmisten seuraan ja silitettäväksi. Omistajaansa perunkarvatonkoira kiintyy yleensä hyvin voimakkaasti.[lähde? ]
Tarkkaavaisuutensa vuoksi perunkarvatonkoira on hyvä vahti.[lähde? ]
Alkuperä

Alun perin perunkarvatonkoira oli samaa rotuja inkojenkarvatonkoiran kanssa, mutta kesti tätä paremmin auringonvaloa pigmenttinsä ansiosta ja kykenikin siksi ulkoilemaan myös päiväsaikaan - siitä nimitys daytime dog. Sen alkuperäinen käyttötarkoitus oli toimia ruokana, kunnes inkat ottivat vallan alueella ja alkoivat pitää sitä korkea-arvoisena lemmikkinä. Todennäköisesti niihin aikoihin värityksellä alkoi olla enemmän väliä, ja rotu erkani inkojenkarvatonkoirasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (pdf)
Suomen Karvattomat Rodut Ry
Keskikokoinen karvallinen perunkarvatonkoira.
Pohjoinen–etelä-palkinto

Pohjoinen–etelä-palkinto on vuonna 1995 perustettu vuosittainen ihmisoikeuspalkinto, jonka myöntää Euroopan neuvoston alainen Pohjoinen–etelä-keskus.
Palkinnon saajat

| vuosi | saaja | maa |
| --- | --- | --- |
| 1995 | Peter Gabriel |  Britannia |
| 1995 | Vera Duarte |  Kap Verde |
| 1996 |  Danielle Mitterrand |  Ranska |
| 1996 | Algerian naiset |  Algeria |
| 1997 | Mary Robinson  |  Irlanti |
| 1997 | Patricio Aylwin |  Chile |
| 1998 | Graça Machel |  Mosambik |
| 1998 |  Lloyd Axworthy |  Kanada |
| 1999 | Emma Bonino |  Italia |
| 1999 |  Abderrahmane Youssoufi |  Marokko |
| 2000 | Marguerite Barankitse |  Burundi |
| 2000 |  Mário Soares |  Portugali |
| 2001 |  Maria de Nazaré Gadelha Ferreira Fernandes |  Brasilia |
| 2001 | Cornelio Sommaruga |  Sveitsi |
| 2002 | Albina du Boisrouvray |  Ranska |
| 2002 | Xanana Gusmão |  Itä-Timor |
| 2003 |  Frene Ginwala |  Etelä-Afrikka |
| 2003 | António de Almeida Santos |  Portugali |
| 2004 |  Nawal El Saadawi |  Egypti |
| 2004 | Stéphane Hessel |  Ranska |
| 2005 | Bogaletch Gebre |  Etiopia |
| 2005 |  Bob Geldof |  Irlanti |
| 2006 |  Mukhtaran Bibi |  Pakistan |
| 2006 | Francisco Van Der Hoff |  Alankomaat |
| 2007 | Kofi Annan |  Ghana |
| 2007 | Simone Veil |  Ranska |
| 2008 |  Jorge Sampaio |  Portugali |
| 2008 | Rania al-Abdullah |  Jordania |
| 2009 | Mihail Gorbatšov |  Venäjä |
| 2009 |  Rola Dashti |  Kuwait |
| 2010 |  Louise Arbour |  Kanada |
| 2010 | Lula da Silva |  Brasilia |
| 2011 | Boris Tadić |  Serbia |
| 2011 | Souhayr Belhasse |  Tunisia |
| 2012 | Monika Hauser |  Sveitsi |
| 2012 | Asma Jahangir |  Pakistan |
| 2013 | Aga Khan IV |  Britannia |
| 2013 | Suzanne Jabbour |  Libanon |
| 2014 | Maura Lynch |  Irlanti |
| 2014 | André Azoulay |  Marokko |
| 2015 | Lora Pappa |  Kreikka |
| 2015 | Joaquim Chissano |  Mosambik |
| 2016 | Giuseppina Nicolini |  Italia |
| 2016 | Mbarka Brahmi |  Tunisia |
| 2017 | Abbas Gullet |  Kenia |
| 2017 | Kristiina Kumpula |  Suomi |
| 2018 | Jaha Mapenzi Dukureh |  Gambia |
| 2018 | Damien Carême |  Ranska |
| 2019 | Nabila Hamza |  Tunisia |
| 2019 | Leoluca Orlando |  Italia |
| 2020 | International Commission Against the Death Penalty |  |
| 2020 | Network of Mediterranean Experts on Climate and Environmental Change |  |
| 2021 | COVAX-mekanismi |  |
| 2021 | Zarifa Ghafari |  Afganistan |
Polderi

Noordoostpolder, Hollannissa
Polderi on ympäröivää vesialuetta matalammalla sijaitseva maa-alue, joka on erotettu siitä valleilla ja padoilla. Vesipumppuja tarvitaan joidenkin poldereiden pitämiseen kuivina, jotkut voidaan tyhjentää laskuveden aikana. Poldereita on rakennettu moniin paikkoihin, missä maata on haluttu kuivattaa. Alankomaissa, erityisesti Hollannin maakunnissa on huomattavia määriä poldereita. IJsselmeer on poldereiden ympäröimä tekojärvi Alankomaissa. Monien jokien varsilla on tulva-altaita, poldereita, jotka suuren tulvan aikaan voidaan täyttää vedellä, jotta suuremmilta vahingoilta vältyttäisiin.
Poleeminen Raamatun tulkinta

Poleeminen Raamatun tulkinta on Raamatun tulkintatapa, jossa pyritään tarkoituksellisesti heikentämään Raamatun arvovaltaa etsimällä siitä ristiriitaisuuksia ja moraalisesti kestämättömiä kantoja. Tämän tulkinnan tavoitteena on esittää Raamattu vanhanaikaisena, historiallisesti epäluotettavana, moraalisesti taantumuksellisena ja sisäisesti ristiriitaisena tekstikokoelmana.
Poiseul-lès-Saulx

| Poiseul-lès-Saulx |
| --- | --- |
 Kunnantalo
 vaakuna
 Poiseul-lès-Saulx
 Koordinaatit: 47°34′30″N, 4°59′36″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  15,1 km²
Korkeus:  428 m
Väkiluku (2018):  69 
 – Väestötiheys:  4 as./km²
Kunnan numero:  21491
Infobox OKVirheellinen NIMI-arvo: 
Poiseul-lès-Saulx on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 34 kilometriä Dijonin kaupungista pohjoiseen.
Syntymäkirkko
Keskustassa oleva uusgoottilainen Syntymäkirkko on rakennettu 1800-luvulla. Kirkon sisällä on 1300-luvulta oleva Neitsyt ja lapsi -veistos. Kunnan alueella on sisäänkäynti Mont de l'Échellen -kansallismetsään.
Aiheesta muualla

Kuvia tai muita tiedostoja aiheesta Poiseul-lès-Saulx Wikimedia Commonsissa
Persiankielinen Wikipedia

Persiankielinen Wikipedia (pers. ‏ویکی‌پدیا، دانشنامهٔ آزا‎ Vikipedia, Daneshname-ye Azad) on Wikipedian persiankielinen versio. Se perustettiin tammikuussa 2004. 16. joulukuuta 2004 se rikkoi 1 000 artikkelin rajan, 10 000 artikkelin rajan 18. helmikuuta 2006, 100 000 artikkelin rajan 25. elokuuta 2010 ja 150 000 artikkelin rajan 22. toukokuuta 2011. Nykyään artikkeleita on noin 
939 867 (30.11.2022).
Wikipedia, vapaa tietosanakirja
Polemarkhos

Polemarkhos (m.kreik. Πολέμαρχος, lat. Polemarchus) voi viitata seuraaviin:
polemarkki (arkhon polemarkhos), yksi antiikin Ateenan arkontinviroista
Polemarkhos (400-luku eaa.), ateenalainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polemarchos”, voi hakea sivunnimihaulla, laajalla sivunnimihaulla tai tekstihaulla.
Perstorp

| Perstorp |
| --- | --- |
 Perstorpin rautatieasema.
 Perstorp
 Koordinaatit: 56°8′16″N, 13°23′42″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Perstorpin kunta
Pinta-ala:  
 – Maa:  5,43 km²
Väkiluku:  5 665
 – Väestötiheys:  1 043,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Perstorp on samannimisen Perstorpin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 5 665 asukasta.
Perstorp oli 1970-luvun alun kuntauudistukseen asti kauppala.
Väestönkehitys

| Perstorpin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 4 150 | 4 150 |
| 1965 | 1965 |    | 5 373 | 5 373 |
| 1970 | 1970 |    | 6 331 | 6 331 |
| 1975 | 1975 |    | 5 927 | 5 927 |
| 1980 | 1980 |    | 6 056 | 6 056 |
| 1990 | 1990 |    | 6 048 | 6 048 |
| 1995 | 1995 |    | 5 856 | 5 856 |
| 2000 | 2000 |    | 5 321 | 5 321 |
| 2005 | 2005 |    | 5 468 | 5 468 |
| 2010 | 2010 |    | 5 665 | 5 665 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Polari

Polari voi tarkoittaa:
polari eli AM Herculis -tähti
polari, brittiläisten homoseksuaalien slangi
Polari, Rauman kaupunginosa.
Sukunimenä

Irma Polari, näytelmäkirjailija
Oiva Polari, taidemaalari
Timo Polari, seikkailija, kirjailija ja luennoija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polari”, voi hakea sivunnimihaulla, laajalla sivunnimihaulla tai tekstihaulla.
Petri Sakari

Petri Kullervo Sakari (s. 25. marraskuuta 1958 Helsinki) on suomalainen viulisti ja kapellimestari.
Ura

Sakari opiskeli musiikkia Tampereen konservatoriossa 1970–1986, Sibelius-Akatemiassa 1979–1986 ja Yhdysvalloissa Aspenin musiikkikoulussa 1979–1980 opettajanaan Murry Sidlin. Sakari suoritti Sibelius-Akatemiassa kapellimestaridiplomin 1981 Jorma Panulan kapellimestariluokalla ja viuludiplomin 1986. Lisäoppia hän hankki mestarikursseilta Italian Sienassa, jossa häntä opetti Franco Ferrara, ja Sveitsin Luzernissa opettajanaan Rafael Kubelík.
Sakari aloitti kapellimestariuransa Ylioppilaskunnan Soittajissa 1979–1985 ja Vaasan kaupunginorkesterissa, jota hän johti 1983–1984. Islannin sinfoniaorkesterin ylikapellimestarina ja taiteellisena johtajana hän toimi 1988–1992 ja 1996–1998, ja päävierailijana 1993–1996. Lohjan kaupunginorkesterin kapellimestarina hän oli 1993–1999, Ruotsalaisen kamariorkesterin päävierailijana 1995–1997 ja Gävlen sinfoniaorkesterin ylikapellimestarina ja taiteellisena johtajana 2000–2004. Pori Sinfoniettan taiteellisena koordinaattorina Sakari toimi 2005–2006. Turun filharmonisen orkesterin vierailijana ja taiteellisena  neuvonantajana hän toimi 2006 ja orkesterin ylikapellimestarina ja taiteellisena johtajana hän aloitti tammikuussa 2007.
Sakari on johtanut lukuisia sinfoniaorkestereita Euroopassa, Singaporessa, Yhdysvalloissa, Meksikossa ja Brasiliassa. Yhdistyneessä kuningaskunnassa hän on johtanut muun muassa BBC:n Walesin kansallisorkesteria ja Bournemouthin sinfoniaorkesteria. Saksassa hän on toiminut Stuttgartin ja Saarbrückenin radion sinfoniaorkesterin sekä Itävallassa Wienin radion sinfoniaorkesterin kapellimestarina.
Ooppera- ja balettiesityksiä Sakari on johtanut muun muassa Suomen Kansallisoopperassa, Tukholman kuninkaallisessa oopperassa sekä Göteborgin ja Islannin oopperassa. Hän on levyttänyt kaikki Leevi Madetojan ja Jean Sibeliuksen sinfoniat sekä Hugo Alfvénin, Franz Berwaldin, Edvard Griegin, Uuno Klamin ja Jón Leifsin musiikkia.
Pohjoinen taivas Osa 2

| Pohjoinen taivas Osa 2 Kauko Röyhkä |
| --- | --- | --- |

Kokoelmalevyn tiedot
 Julkaistu: 2000
 Tyylilaji: Poprock
 Levy-yhtiö: EMI
Kauko Röyhkän muut julkaisut
| Räyhähenki muistelee 2000 | Pohjoinen taivas Osa 2 2000 | Miss Farkku-Suomi 2001 |
Pohjoinen taivas Osa 2 on Kauko Röyhkän järjestyksessään 10. kokoelmalevy. Se julkaistiin vuonna 2000. Kokoelma on jatkoa vuonna 1997 julkaistulle Pohjoinen taivas -kokoelmalle.
Kappaleet

Säv. ja san. Kauko Röyhkä, paitsi 12-säv. Kauko Röyhkä / Petri Saarela, san. Kauko Röyhkä, 15-säv. ja san. Kevin Coyne, suom. san. Kauko Röyhkä, 16-säv. ja san. Kari Peitsamo. Kaikki sovitukset Kling / Röyhkä / Vaahtera / Vikkula.
"Helena"
"Rauno rokkaa"
"Nuo keskellä olevat"
"Mun täytyy elää tällaisena"
"Jos"
"Pyhä kaupunki"
"Mikä sä oot arvosteleen mua?"
"Mies jolla on maine"
"Sanat"
"Suuren isän idioottipoika"
"Hospodar jouluna"
"Silvia"
"Mun pitää siivota mun akti"
"Lauantai-ilta"
"Kanerva"
"Täytyy mennä Viikiin"
"Mainostaulujen taakse"
"Lilith"
Tekijät

Kansi: Antti Heikkinen / neo-geo
Pohjoinen taivas 1991–1993

| Pohjoinen taivas 1991–1993 Kauko Röyhkä |
| --- | --- | --- |

Kokoelmalevyn tiedot
 Julkaistu: 1997
 Tyylilaji: Poprock
 Levy-yhtiö: EMI
Kauko Röyhkän muut julkaisut
| Talo meren rannalla 1996 | Pohjoinen taivas 1991–1993 1997 | Sinä olet tähti 1997 |
Pohjoinen taivas 1991–1993 on suomalaisen muusikon Kauko Röyhkän seitsemäs kokoelmalevy. Se julkaistiin vuonna 1997. Levy sisältää Röyhkän kappaleita vuosilta 1991–1993.